text: শ্রীপুর উপজেলা বাংলাদেশের মাগুরা জেলার অন্তর্গত একটি উপজেলা।
  
  আয়তন 
  শ্রীপুর উপজেলার আয়তন ১৭৯.১৮ বর্গ কিলোমিটার।
  
  জনসংখ্যার উপাত্ত 
  শ্রীপুর উপজেলার জনসংখ্যা ১লাখ ৭৩ হাজার ৯৭জন। এর মধ্যে পুরুষ ৮৫ হাজার ১০০শ ১২জন ও মহিলা ৮৭ হাজার ৯০০শ ৮৫জন।
  
  অবস্থান ও সীমানা 
  মাগুরা জেলার উত্তর-পূর্বাংশে শ্রীপুর উপজেলার অবস্থান। উপজেলার উত্তরে রাজবাড়ী জেলা ও গড়াই নদী, পশ্চিমে শৈলকুপা উপজেলা, দক্ষিণে মাগুরা সদর উপজেলা এবং পূর্বে মধুখালী উপজেলা। গড়াই নদী ও কুমার নদী শ্রীপুরের উল্লেখযোগ্য নদ-নদী।
  
  নামকরন
  
  ১৮৫৯ সালে সালের আয়তন জরীপ অনুযায়ী শ্রীপুর উপজেলা মাগুরা জেলার মধ্যে সর্বকনিষ্ঠ উপজেলা। নির্দিষ্টভাবে এই উপজেলার নামকরণ সম্পর্কে তেমন কিছু জানা যায়নি। তবে জনশ্রুতি আছে যে, নবম শতাব্দিতে পাল রাজার শাসন আমলে এটা একটি গুরুত্বপূর্ণ নগর ছিল। এককালে শ্রীপুর অঞ্চলে বিরাট রাজা নামে এক রাজার শাসন ছিল। তার প্রকৃত নাম ছিল রাজা রাম চন্দ্র। রাজার স্ত্রীর নাম ছিল শ্রীদেবী। শ্রীদেবীর নাম অনুসারে এই উপজেলার নামকরণ হয় শ্রীপুর।
  
  মুক্তিযুদ্ধের ইতিহাস 
  মিয়া আকবর হোসেন-এর নেতৃত্বে বেসামরিক যোদ্ধাদের নিয়ে গড়ে উঠা বাংলাদেশের অন্যতম গেরিলা বাহিনী‘আকবর বাহিনী’ মুক্তিযুদ্ধের ৮ নম্বর সেক্টরের অধীনে যুদ্ধ করে ১০ ডিসেম্বর ১৯৭১ সালে শ্রীপুর স্বাধীন করে। 
  এছাড়াও ইপিআর, পুলিশ ও সশস্ত্র বাহিনীতে চাকুরীত শ্রীপুরের বেশ কয়েকজন অধিবাসী দেশের বিভিন্ন স্থানে যুদ্ধে অংশ নিয়ে কৃতীত্বপূর্ণ সাহসিকতার পরিচয় দেন। তাদের মধ্যে অন্যতম হলেন পূর্ব শ্রীকোল গ্রামের নায়েক আব্দুল মোতালেব, বীর বিক্রম, এবং হরিন্দী গ্রামের সুবেদার সিগন্যাল সৈয়দ আমিরুজ্জামান, বীর বিক্রম।
  
  প্রশাসনিক এলাকা 
  শ্রীপুর উপজেলায় বর্তমানে ৮টি ইউনিয়ন রয়েছে।  এটি নির্বাচনী এলাকা ৯১ মাগুরা-১ (জাতীয় সংসদের নির্বাচনী এলাকা)
  
  ইউনিয়নসমূহ:
   ১নং গয়েশপুর ইউনিয়ন
   ২নং আমলসার ইউনিয়ন
   ৩নং শ্রীকোল ইউনিয়ন
   ৪নং শ্রীপুর ইউনিয়ন
   ৫নং দ্বারিয়াপুর ইউনিয়ন
   ৬নং কাদিরপাড়া ইউনিয়ন
   ৭নং সব্দালপুর ইউনিয়ন
   ৮নং নাকোল ইউনিয়ন
  
  শিক্ষা 
  মোট শিক্ষা প্রতিষ্ঠানের সংখ্যা:১৩০টি , এই উপজেলায় শিক্ষার হার ৪৩.৫%
   প্রাথমিক বিদ্যালয় - ৭১
   কিন্ডার গার্টেন - ৫
   এনজিও কেন্দ্র (ব্রাক) - ৬
   হাই স্কুল - ২৬
   কলেজ - ৬
   মাদ্রাসা - ১৬
  
  অর্থনীতি 
  শ্রীপুর উপজেলার অর্থনীতি প্রধানত কৃষি নির্ভর। উপজেলার মধ্য দিয়ে কয়েকটি নদী প্রবাহিত হওয়ার ফলে এর কৃষি জমি সমূহ বেশ উর্বর।জনগোষ্ঠীর আয়ের প্রধান উৎস কৃষি ৬৪.৩৫%, অকৃষি শ্রমিক ২.০৭%, শিল্প ১.৫০%, ব্যবসা ১২.৭৯%, পরিবহন ও যোগাযোগ ৪.৭২%, চাকরি ৮.১৭%, নির্মাণ ১.২৭%, ধর্মীয় সেবা ০.১৫%, রেন্ট অ্যান্ড রেমিটেন্স ০.৬২% এবং অন্যান্য ৪.৩৬%। এখানকার প্রধান কৃষি ফসল ধান, পাট, গম, সরিষা, ডাল, কাজুবাদাম, শাকসবজি। বিলুপ্ত বা বিলুপ্তপ্রায় ফসলাদি  অড়হর, চীনা, যব। প্রধান ফল-ফলাদি আম, কাঁঠাল, নারিকেল, লিচু, কলা।
  
  নদ-নদী 
  শ্রীপুর উপজেলায় অনেকগুলো নদী রয়েছে। নদীগুলো হচ্ছে গড়াই নদী, মুচিখালি নদী, মরাকুমার নদ, কুমার নদ এবং সিরাজপুর হাওর নদী।
  
  দর্শনীয় স্থান
   শ্রীপুর জমিদার বাড়ি
   কাদিরপাড়া জমিদার বাড়ি
   কবি কাজী কাদের নেওয়াজের বাড়ি 
   মুসলিম রেনেসাঁসের কবি ফররুখ আহমদের বাড়ি
   ওস্তাদ মুনশী রইস উদ্দিনের বাড়ি
  
  কৃতি ব্যক্তিত্ব 
   কবি ফররুখ আহমদ,মুসলিম রেনেসাঁর কাব্য (কাব্যগ্রন্থ হাতেম তাই, মীরাজুম মুনীরা)
   কবি কাজী কাদের নেওয়াজ,কাব্যগ্রন্থ (মরাল, নীল কুমুদিনী)
   কবি যতীন্দ্রমোহন বাগচী,কাব্যগ্রন্থ(কেয়া, বন্ধুর দান)
   কবি আফছার উদ্দীন,কাব্যগ্রন্থ  (ফুল ও একটি জীবন, চলন্ত পৃথিবী)
   সৈয়দ মারুফ আহম্মেদ মাখু মিয়া,কাব্যগ্রন্থ  (শ্রেষ্ঠ সন্তান)
   আলহাজ্ব মিয়া আকবর হোসেন, মুক্তিযুদ্ধের সংগঠক এবং অধিনায়ক, মুক্তিযুদ্ধে আকবর বাহিনী (শ্রীপুর বাহিনী),শ্রীপুর,মাগুরা।  
   মোল্যা নবুয়ত আলী,প্রাক্তন জেলা কমান্ডার, মুক্তিযোদ্ধা কমান্ড কাউন্সিল, মাগুরা এবং অন্যতম সদস্য, মুক্তিযুদ্ধে আকবর বাহিনী (শ্রীপুর বাহিনী), শ্রীপুর,মাগুরা।
  
  জনপ্রতিনিধি
  
  আরও দেখুন 
   মাগুরা জেলা
   খুলনা বিভাগ
  
  তথ্যসুত্র
  
  বহিঃসংযোগ 
   
  
  বিষয়শ্রেণী:মাগুরা জেলার উপজেলা
  বিষয়শ্রেণী:শ্রীপুর উপজেলা, মাগুরা
title: শ্রীপুর উপজেলা, মাগুরা